Uues uuringus ei  keskendutud mitte ainult arvatavatele elutegevuse jälgedele, vaid testiti ka alternatiivset anorgaanilist viisi huvipakkuvate moodustiste tekkeks. Tulemuste interpreteerimine näitab, et anorgaaniline hüpotees ei sobi olemasolevate andmetega hästi kokku, mistõttu võib biogeenne seletus olla siiski arvestatav alternatiiv, ütles Kathie Thomas-Keprta Houstonis asuvast Johnsoni kosmosekeskusest. Uurimus avaldati ajakirjas Geochimica et Cosmochimica Acta.